14 WALTER DE HENLE 



E si la charue puet aler ii deyes plus parfount ke la tere 

 ne fust rebyne adonc trouereyt la charue certeyne tere e se 

 nettireyt e delyuerreyt de bowe e freyt belle arrure e bon. 



De tenyb le reon. 



Al semer ne alet l mye large reon fors ke petit e ben 

 ioynt ensemble ke la semence pusse cheyr owel. E si vos 

 arret large reon pur ben espleyter vos fret damage. Coment ? 

 io vos dirray quant la tere ert seme done vendra la herce e 

 sakera le ble iekes en les croes ke est entre les deus reons 

 e le reon ke est large serra descouert ke ren ny crester du 

 ble. E le volet vos veer ? quant le ble est de suz terre alet au 

 chef 2 e vos verret ke io vos dy voyre. E la terre ke deyt 

 estre seme de sus reon ueet ke il seyt arre de menu reon e 

 la terre en hauce tant com vos purret. E ueet ke le 

 reon ke est entre les deus seylloyns seyt estreyt. E la tere 

 ke gyst come ceo fust vne crest en eel reon de souz le pye 

 senestre apres la charue ke seyt reuerse e adonc serra le 

 reon asset estreyt. 



De semer vos teres. 



Vos terres semet par tens issi ke la terre seyt assys e les 

 bles en racines auant le fort yuer. Si auenture aueyne ke 

 un grant pluye veyne ou chete sur la tere de denz les viij iours 

 ke ele seyt seme e pus veyne vn aspre gele e se teyne deus 

 iors ou treys si la tere seyt croez le gele percera la tere tant 

 parfount come le ewe entre e par tant le ble ke est germy e 

 tendre mut serra pery. Deus maneres teres ke sunt al qua- 

 remel semet par tens tere arzilouse e tere perouse pur quey? 

 io le vos dirray. Si la seson seyt sek en le tens de marz dune 



1 arrer. 2 [de la cotere e regardez le ble uers lautre chef.] 



